— Միոմաները էստրոգենների քանակի հետ անմիջական կապ ունեցող հիվանդություններ են: Օրգանզիմում էսթրոգենների քանակի ավելցուկը վտանգում է կանանց առողջությունը: Միոմաների զարգացման համար նպաստող է նաև ժառանգականության գործոնը: Կանայք հնարավորինս պետք է խուսափեն հղիության արհեստական ընդհատումներին դիմելուց, և ընդհանրապես, արգանդի հետ կապված ցանկացած միջամտությունից, քանի որ դրանք նույնպես խթանում են միոմաների զարգացմանը: Ինչպես արդեն նշեցի, ներկայումս բժիշկներն առավել միտված են միոմաների ոչ վիրահատական բուժմանը, և վիրահատական մեթոդին դիմում են միայն մեծ միոմաների պարագայում, կամ արգանդի խոռոչի որոշ ախտաբանությունների այլընտրանքային բուժման բացակայության դեպքերում: Երբ երիտասարդ աղջիկների մոտ է հայտնաբերվում միոմա, մենք պարզապես իրականացնում ենք դինամիկ հսկողություն: